ເຈົ້າໜ້າທີ່ເກົາຫຼີເໜືອ ຢືນຢັນວ່າ “ບໍ່​ມີ​ບັນຫາ​ຫຍັງ​ທັງ​ນັ້ນ” ກັບສຸຂະພາບ ຜູ້ນຳ Kim 
ຜູ້ນຳ​ເກົາຫຼີ​ເໜືອ ​ໄດ້​ປາກົດ​ໃຫ້​ເຫັນຢູ່​ໃນ​ວີ​ດີ​ໂອ ​ໃນ​ທ່າ​ຍ່າງ​ຂາ​ເຄ ແລະກໍບໍ່​ໄດ້​ອອກ​ມາ​ ປາກົດ​ຕົວ​ຢູ່​ໃນ​ທີ່​ສາທາລະນະ ​ເປັນ​ເວລາເດືອນ​ປາຍແລ້ວ
ເຈົ້າໜ້າທີ່ລະດັບສູງຄົນນຶ່ງຂອງເກົາຫຼີເໜືອ ໄດ້ບອກ ລັດຖະມົນຕີ ກະຊວງທ້ອນໂຮມຊາດຂອງເກົາຫຼີໃຕ້ ວ່າບໍ່ມີບັນຫາຫຍັງ ກ່ຽວກັບ ສຸຂະພາບຂອງທ່ານ Kim Jong Un ລັດຖະມົນຕີກະຊວງທ້ອນໂຮມຊາດຂອງເກົາຫຼີໃຕ້ ທ່ານ Ryoo Kihi-jae ກ່າວໃນວັນອາທິດມື້ນີ້ວ່າ ທ່ານໄດ້ຖາມທ່ານ Kim Yang Gon ເລຂາທິການພັກກຳມະກອນຂອງເກົາຫຼີເໜືອ ກ່ຽວ ກັບຂ່າວລືເລື້ອງການເຈັບປ່ວຍ ຂອງຜູ້ນຳໄວໜຸມຂອງເກົາຫຼີເໜືອ ແຕ່ ທ່ານ Kim ຢືນຢັນວ່າ ຜູ້ນຳເກົາຫຼີເໜືອ ໄດ້ປາກົດໃຫ້ເຫັນຢູ່ໃນວີດີໂອ ໃນທ່າຍ່າງຂາເຄ ແລະ ກໍບໍ່ໄດ້ອອກມາປາກົດຕົວຢູ່ໃນທີ່ສາທາລະນະ ເປັນເວລາເດືອນປາຍແລ້ວ ຊຶ່ງໄດ້ ເປັນເລື້ອງທີ່ໄດ້ຮັບຄວາມສົນໃຈເປັນພິເສດ ໃນລະຫວ່າງການຢ້ຽມຢາມເກົາຫຼີໃຕ້ ທີ່ບໍ່ ໄດ້ປະກາດໃຫ້ຊາບລ່ວງໜ້າ ຂອງທີ່ປຶກສາຂັ້ນສູງສາມທ່ານ ຂອງຜູ້ນຳເກົາຫຼີເໜືອ ຄະນະຜູ້ແທນເກົາຫຼີເໜືອດັ່ງກ່າວ ໄດ້ພົບປະກັບ ລັດຖະມົນຕີກະຊວງ ທ້ອນໂຮມຊາດ ຂອງເກົາຫຼີໃຕ້ ທ່ານ Ryoo ໃນວັນເສົາວານນີ້ ທີ່ເມືອງ Incheon ບ່ອນທີ່ເຂົາເຈົ້າໄດ້ ຕົກລົງທີ່ຈະຮື້ຟື້ນການເຈລະຈາລະດັບສູງ ທີ່ຕົກຢູ່ໃນສະພາບບໍ່ໄປບໍ່ມາ ໄດ້ຫລາຍເດືອນ ມາແລ້ວນັ້ນ ການເຈລະຈາ ແມ່ນກຳນົດຈະເລີ້ມຂຶ້ນ ໃນເວລາລະຫວ່າງທ້າຍເດືອນຕຸລາ ຫາ ຕົ້ນເດືອນພະຈິກ ນີ້